Greek Legal Document

Category: 134

Content:
18. ΝΟΜΟΘΕΤ. ΔΙΑΤΑΓΜΑ υπ’ αριθ. 728 της 14/24 Νοεμ. (αναδ.15 Δεκ. ) 1941 Περί δικαιώματος χρήσεως κρατικών επιβατηγών αυτοκινήτων ή παροχής αντ’ αυτών αποζημιώσεως εις τα μέλη του Υπουργικού Συμβουλίου. Εκυρώθη δια της υπ’ αριθ.292/1946 πράξεως Ύπ. Συμβουλίου. Βλ. ήδη και Ν.Δ.2396/1953 περί κανονισμού χρήσεως κλπ., αυτοκινήτων του Δημοσίου(τ.21). Άρθρ.1.-1.Τα μέλη του Υπουργικού Συμβουλίου έχουσι δικαίωμα χρήσεως επιβατηγού αυτοκινήτου ανήκοντος εις το Δημόσιον ή μισθούμενον υπ’αυτού. Αι διατάξεις του Ν.Δ/τος τούτου ισχύουσι και δια τους Γεν.Διοικητάς κατά το άρθρ.1 Ν.Δ 1256 της 31 Ιαν. /24 Απρ.1942 περί αυξήσεως των αποδοχών Γεν.Διοικητών κλπ. 2.Πάσαι αι δαπάναι λειτουργίας, συντηρήσεως και επισκευής και κινήσεως των κατά την προηγουμένην παράγραφον χρησιμοποιουμένων επιβατηγών αυτοκινήτων δια την προσωπικήν χρήσην των μελών του Υπουργικού Συμβουλίου βαρύνουν το Δημόσιο. 3.Το Δημόσιον ωσαύτως βαρύνουν αι δαπάναι λειτουργίας, συντηρήσεως και επισκευής χρησιμοποιουμένων υπό των μελών του Υπουργικού Συμβουλίου δια την προσωπικήν χρήσιν αυτών αυτοκινήτων μη ανηκόντων εις το Δημόσιον ή μη μισθουμένων υπ’αυτού. 4.«Έκαστον των μελών του Υπουργικού Συμβουλίου δύναται να χρησιμοποιεί εφ’ όσον υπάρχει τοιούτο διαθέσιμον εις την κατοχήν του οικείου Υπουργείου και πέραν του ενός αυτοκίνητα του Δημοσίου μη δικαιούμενον δια τας επί πλέον του ενός παροχής βενζίνης». Η παρ.4 προσετέθη δια του Νομ.717/ 1943. Άρθρ.2.1-2.(Κατηργήθησαν δια του Νόμ. 718/1943). 3.Η δαπάνη οδηγού αυτοκινήτου βαρύνει το Δημόσιον. Άρθρ.3.-Εις τον προϋπολογισμό των εξόδων εκάστου Υπουργείου εγγράφονται αι αναγκαίαι πιστώσεις δια την εφαρμογήν του παρόντος Νόμου . Άρθ.4.-Αι διατάξεις του παρόντος νόμου δύνανται δι’αποφάσεως του Υπουργού των Οικονομικών να επεκταθούν και επί του κατά το Ν.Δ/μα 577/1941 διοριζομένου Υφυπουργού παρά τη Γενική Διοικήσει Μακεδονίας. Άρθρ.5.-Η ισχύς του παρόντος Ν.Δ/τος άρχεται από 1 Νοεμ. 1941. Σελ. 106